Andrew Grove

Andrew "Andy" Stephen Grove (embas Gróf András István; 2 Séptémber 1936 – 21 Maret 2016) inggih punika pangutsaha miwah insinyur Hungaria-Amérika sané dados CEO kaping tiga saking Pautsahaan Intel. Ida luput saking Républik Rakyat Hungaria duk révolusi 1956 ri tatkala mayusa 20 tiban tur magingsir ka Amérika Serikat, irika ida muputang pendidikannyané. Ida wantah karyawan kaping tiga miwah pamuputnyané CEO kaping tiga Intel, nguwah pautsahaan punika dados pautsahaan semikonduktor sané pinih ageng ring jagaté.

Pinaka pikolih saking pakaryannyane ring Intel, kasarengin antuk buku-buku miwah artikel-artikel profesionalnyane, Grove madue pengaruh sane ageng ring industri manufaktur elektronik ring sajebag jagat. Ida sampun kasengguh "cowok sane nyokong fase pertumbuhan" Silicon Valley warsa 2019. Duk warsa 1997, majalah Time milih dané pinaka "Man of the Year", santukan pinaka "jadma sané pinih madué swadharma ring panglimbak kekuatan miwah potensi inovatif mikrochip." Silih tunggil wit nyatet wantah antuk pikolihnyane ring Intel kemanten, dane "patut polih genah ring samping para pemimpin bisnis sane ageng ring abad ka-20."Movers and Shakers: the 100 Most Influential Figures in Modern Business, Basic Books (2003), pp. 205–207